Foxy Brown (film)
<s>Foxy Brown je američki kriminalistički film snimljen 1974. godine u režiji Jacka Hilla, poznat kao jedno od najuspješnijih osvarenja blaxploitation žanra.</s><s>Naslovna protagonistica, čiji lik tumači Pam Grier, je žena koja želi po svaku cijenu osvetiti smrt svog momka, vladinog agenta, koga su likvidirali gangsteri koji se kriju iza manekenske agencije.</s><s>Radnja prikazuje kako se, glumeći prostitutku, infiltirira u njihove redove te planira krvavi obračun u kojoj će joj pomoći pripadnici militantne crnačke grupe.</s>

<s>Foxy Brown je originalno bio zamišljen kao nastavak popularnog filma Coffy u kome je također glavnu ulogu tumačila Grier.</s><s>Hill, koji je također bio režirao taj film, je ispočetka bio u nemilosti studija, te je u projekt uključen u poaljednji trenutak.</s><s>Tada je također odlučeno da Grier u njemu tumači novi lik.</s><s>Kao i mnoga tadašnja ostvarenja žanra, i Foxy Brown se isticao velikim količinama nasilja i golotinje, a bio je i predmetom kritike iz crnačkih i liberalnih krugova zbog navodnog isticanja negativnih rasnih stereotipova.</s><s>Među dijelom feministkinja je Foxy Brown,  slavljena kao svojevrsna feministička ikona, s obzirom da se ne samo ravnopravno bori i trijumfira nad muškarcima, nego na kraju jednog od njih za njegova zlodjela kažnjava na brutalan, ali simbolički snažan način.</s><s>Foxy Brown se također isticao i time što je veliki dio budžeta potrošen na ekstravangantne kostime koje nosi protagonistica, a čemu se Hill ispočetka protivio, držeći da će zbog njih biti zaboravljen i zastario čim oni izađu iz mode; ta se odluka, međutim, kasnije ispostavila ispravnom, jer Foxy Brown danas uživa izuzetno dobru reputaciju među gledateljima koje privlači nostalgija prema 1970-im i tadašnjoj popularnoj kulturi.</s><s>Sam je film imao brojne reference u popularnoj kulturi, a među kojima se najviše ističe komedija Austin Powers in Goldmember iz 2002. godine gdje Beyonce Knowles tumači lik nalik na Foxy Brown, a koji je dobio ime Foxxy Cleopatra.</s>

<s>Uloge
 Pam Grier ...</s><s>Foxy Brown
 Antonio Fargas ...</s><s>Lincoln "Link" Brown
 Peter Brown ...</s><s>Steve Elias
 Kathryn Loder ...</s><s>"Miss" Katherine Wall
 Terry Carter ...</s><s>Michael Anderson
 Harry Holcombe ...</s><s>Sudac Fenton
 Sid Haig ...</s><s>Hays
 Juanita Brown ...</s><s>Claudia
 Bob Minor ...</s><s>Oscar
 Tony Giorgio ...</s><s>Eddie
 Fred Lerner ...</s><s>Bunyon
 H.B. Haggerty ...</s><s>Brandi
 Boyd 'Red' Morgan ...</s><s>Slauson</s>

<s>Izvori</s>

<s>Vanjske veze</s>

<s>Jack Hill on Foxy Brown at Trailers From Hell</s>

<s>Američki filmovi
Kriminalistički filmovi
Trileri</s>

